CELEX: 62021TN0324
Language: da
Date: 2021-06-10 00:00:00
Title: Sag T-324/21: Sag anlagt den 10. juni 2021 — Harley Davidson Europe og Neovia Logistics Services International mod Kommissionen

26.7.2021   
            
            
               DA
            
            
               Den Europæiske Unions Tidende
            
            
               C 297/49
            
         
      Sag anlagt den 10. juni 2021 — Harley Davidson Europe og Neovia Logistics Services International mod Kommissionen
      (Sag T-324/21)
      (2021/C 297/61)
      Processprog: engelsk
      
         Parter
      
      
         Sagsøgere: Harley Davidson Europe Ltd (Oxford, Det Forenede Kongerige) og Neovia Logistics Services International (Vilvoorde, Belgien) (ved advokaterne O. van Baelen og G. Lebrun)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Den anfægtede afgørelse annulleres i sin helhed (1).
               
            
                  —
               
               
                  Kommissionen tilpligtes at bære sine egne omkostninger og at betale de omkostninger, som sagsøgerne har afholdt i forbindelse med nærværende sag.
               
            
                  —
               
               
                  Alle relevante konsekvenser af dommen drages.
               
            
                  —
               
               
                  De foranstaltninger med henblik på sagens tilrettelæggelse eller bevisoptagelse, som Retten finder passende, træffes.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne fremsat seks anbringender.
      
                  1.
               
               
                  Første anbringende om, at Kommissionen har tilsidesat væsentlige formforskrifter. Den anfægtede afgørelse er utilstrækkeligt begrundet, og Kommissionen har undladt at følge rådgivningsproceduren korrekt.
               
            
                  2.
               
               
                  Andet anbringende om, at den anfægtede afgørelse er behæftet med en åbenbart urigtig vurdering af de relevante faktiske omstændigheder.
               
            
                  3.
               
               
                  Tredje anbringende om, at Kommissionen har misbrugt sin tilbagekaldelsesbeføjelse i henhold til artikel 34, stk. 11, i Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (2), idet den har støttet den anfægtede afgørelse på en ukorrekt fortolkning af artikel 33 i Kommissionens delegerede forordning (EU) 2015/2446 (3).
               
            
                  4.
               
               
                  Fjerde anbringende om, at artikel 33 i delegeret forordning (EU) 2015/2446 er ugyldig, idet (i) hvis Kommissionen har fortolket denne bestemmelse korrekt, er den ugyldig, da den tilsidesætter de krav, der er fastsat i artikel 290 TEUF, og (ii) den under alle omstændigheder er ugyldig på grund af denne tilsidesættelse.
               
            
                  5.
               
               
                  Femte anbringende om, at der ved den anfægtede afgørelse er sket en tilsidesættelse af generelle principper i EU-retten og af Den Europæiske Unions charter om grundlæggende rettigheder.
               
            
                  6.
               
               
                  Sjette anbringende om, at Kommissionen har gjort sig skyldig i magtfordrejning, idet den har vedtaget den anfægtede afgørelse og har misbrugt sin beføjelse til at tilbagekalde afgørelser om bindende oprindelsesoplysninger, hvilket uundgåeligt følger af de ovenfor fremsatte anbringender og af Kommissionens misbrug af sin tilbagekaldelsesbeføjelse til politiske formål, hvorved denne beføjelses formål, dvs. at sikre medlemsstaternes korrekte og ensartede anvendelse af oprindelsesregler, er blevet undermineret.
               
            
         (1)  Kommissionens gennemførelsesafgørelse (EU) 2021/563 af 31.3.2021 om gyldigheden af visse afgørelser vedrørende bindende oprindelsesoplysninger (EUT 2021, L 119, s. 117).
      
         (2)  EUT 2013, L 269, s. 1.
      
         (3)  EUT 2015, L 343, s. 1.